Catherine Robbe-Grillet

**Catherine Robbe-Grillet**, jaiotzez **Catherine Rstakian** (Paris, 1930eko irailaren 24) Frantziako emakume idazle, aktore eta dominatrix ezaguna da. Beste izengoiti batzuk ere erabili ditu: **Jeanne de Berg**, **Jean de Berg** eta **Catherine Carayon**. Bere idazlanetan BDSM gaiak azaltzen ditu. Alain Robbe-Grillet eleberrigilearen alarguna da.

## Biografia 
Parisen mojen eskola batera eta institutura joan zen. Ondoren HEC zentroan ikasi zuen. Zinema aktorea eta argazkilaria izan zen. BDSM gaiari buruzko idazkiak argitaratu zituen.

1951an, Alain Robbe-Grillet, Nouveau Roman mugimenduko idazlea ezagutu zuen, Turkiara egindako bidaian. Haien artean praktika sadomasokistekin harremana sortu zen. Berarekin ezkondu zen 19571ko urriaren 23an. Antzerki, zinemako aktorea eta argazkilaria izan ondoren, BDSM-ren inguruko liburuen argitalpenera jo zuen. Jean de Bergen izenburupean, L'Image (Editions de Minuit, 1956) idatzi zuen, narrazio sadomasokista bi aldiz zentsuratua. Radley Metzgerrek, 1974an, *The Image* filma bihurtu zuen eleberria, *Anneren zigorra* izenburuarekin ere ezaguna.

2018ko maiatzaren 5ean Beverly Charpentier-ekin ezkondu zen. Urte berean «Nous défendons une liberté d’importuner, indispensable à la liberté sexuelle» ("Haserretzeko askatasuna defendatzen dugu, sexu askatasunerako ezinbestekoa") taldean aurkitzen dugu.

## Obra 
### Jean edo Jeanne de Berg izengoitiaz 
* ''L'Image*, éditions de Minuit, 1956.
* *Cérémonies de femmes*, Éditions Grasset, 1985.
* *Le Petit Carnet perdu*, éditions Fayard, 2007.

### Catherine Robbe-Grillet izengoitiaz 
* *Entretien avec Jeanne de Berg*, Brusela, Les Impressions nouvelles, 2002.
* *Jeune Mariée : journal, 1957-1962*, Fayard, 2004.
* *Images publiques, images privées*, Leonardo Marcosekin batera, Paris, Épithème, 2011.
* *Alain*, Éditions Fayard, 2012.
* Alain & Catherine: *Correspondances, 1951-1990*, Fayard, 2012.

## Filmografia aktore gisa 
* 1963: *L'Immortelle*, Alain Robbe-Grilleten filma, Catherine Carayon paperaz;
* 1967 : *Trans-Europ-Express*, Alain Robbe-Grillet – Lucetteren paperaz;
* 1968 *L'Homme qui ment*, Alain Robbe-Grillet – Farmatzialariaren paperaz;
* 1968 : *Je t'aime, je t'aime*, Alain Resnais – Idazkariaren paperaz;
* 1970 : *L'Éden et après*, Alain Robbe-Grillet – Emakume eroaren paperaz;
* 1972 : *Flash Love* de Max Khalifa ;
* 1974 : *Glissements progressifs du plaisir*, Alain Robbe-Grillet – Moja baten paperaz;
* 1977 *Libertés sexuelles*, Max Khalifaren paperaz ;
* 2008 : *Jouissez sans entraves*, dokumentala, Yvonne Debeaumarché-ren filma ;
* 2010: *Le Contrat*, Lina Mannheimerren filma;
* 2012 : QueenS, Catherine Corringer-en filma
* 2014 : *La Cérémonie*, Lina Mannheimerren filma.
* 2019 : *Reconstitution d’une Scène de chasse*, Patricia Allio-ren filma

## Antzerkian 
* 2005: *Une belle enfant blonde*, Dennis Cooperrekin batera idatzita, Avignongo Jaialdia ;
* 2012: *La Chasse*, Beverly Charpentier-ekin egindako irakurketa, Georges Pompidou Zentroa ;
* 2014-2017: *Savannah Bay*, Marguerite Durasen lana, Beverly Charpentierrek zuzenduta ;
* 2017 : *Les Impénitentes,'' Performance, Beverly Charpentierrek zuzenduta, Georges Pompidou Zentroa.

## Erreferentziak 
## Kanpo estekak